ตราประจำพระองค์ในประเทศไทย
ตราสัญลักษณ์พระปรมาภิไธยย่อของพระมหากษัตริย์

| ภาพตรา | ใช้สำหรับ | ลักษณะ | หมายเหตุ |
| --- | --- | --- | --- |
|  | พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว พระสยามเทวมหามกุฏวิทยมหาราช | ตราพระปรมาภิไธยย่อ ม.ป.ร. (มหามงกุฎ ปรมราชาธิราช) มีอุณาโลมเลข ๔ ภายใต้พระมหาพิชัยมงกุฎเปล่งรัศมี โดยรูปอักษร "มปร" ทั้งหมดเป็นสีแสด (หมายถึง สีประจำวันคล้ายวันพระบรมราชสมภพ วันพฤหัสบดี) | ตรานี้ได้แบบจากอักษรพระปรมาภิไธย ด้านหลังของเหรียญรัตนาภรณ์ประจำรัชกาล ซึ่งได้ปรากฏการใช้ตรา บนพุ่มดอกไม้ด้านหน้าพระบรมฉายาลักษณ์พระบาทสมเด็จพระจอมเกล้าเจ้าอยู่หัว ในงานพระราชพิธีทรงบำเพ็ญพระราชกุศลทักษิณานุปทานวันพระบรมราชสมภพ และถวายพระราชสมัญญาพระบาทสมเด็จพระจอมเกล้าเจ้าอยู่หัว เมื่อวันที่ 18 ตุลาคม พ.ศ. 2562 |
|  | พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว | ตราพระปรมาภิไธยย่อ จ.ป.ร. (มหาจุฬาลงกรณ์ ปรมราชาธิราช) มีอุณาโลมเลข ๕ ภายใต้พระมหาพิชัยมงกุฎเปล่งรัศมี โดยรูปอักษร "จ" เป็นสีชมพู (หมายถึง สีประจำวันคล้ายวันพระบรมราชสมภพ วันอังคาร) "ป" สีน้ำเงิน และ "ร" สีเหลืองทอง |  ตรานี้ได้ปรากฎการใช้งานที่เป็นทางการ บนพุ่มดอกไม้ด้านหน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว ในงานพิธีมหามงคลทรงบำเพ็ญพระราชกุศลอุทิศถวายพระบาทสมเด็จพระจอมเกล้าเจ้าอยู่หัว พระบาทสมเด็จพระจุลจอมเกล้าเจ้าอยู่หัว พระบาทสมเด็จพระปรมินทรมหาภูมิพลอดุลยเดช บรมนาถบพิตร และสมเด็จพระศรีนครินทราบรมราชชนนี และเจริญพระพุทธมนต์ถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว เมื่อวันที่ 15 ตุลาคม พ.ศ. 2561  ตราพระปรมาภิไธยย่อภายใต้พระจุลมงกุฎเปล่งรัศมี  ตราพระปรมาภิไธยย่อ จ.จ.จ. (จุฬาลงกรณ์จุลจอมเกล้า) โดยจะพบตราได้จากดาราประจำเครื่องราชอิสริยาภรณ์จุลจอมเกล้า   |
|  | พระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว | ตราพระปรมาภิไธยย่อ ว.ป.ร. (มหาวชิราวุธ ปรมราชาธิราช) มีอุณาโลมเลข ๖ ภายใต้พระมหาพิชัยมงกุฎเปล่งรัศมี |  |
|  | พระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว | ตราพระปรมาภิไธยย่อ รร.๖ (สมเด็จพระรามราชาธิบดีที่ 6) ภายใต้พระมหาพิชัยมงกุฎเปล่งรัศมี | ภายหลังตามพระราชนิยมของพระองค์ที่ได้ให้ความสำคัญกับพระนาม "รามาธิบดี" ได้ทรงเปลี่ยนพระปรมาภิไธยของพระองค์จาก “พระบาทสมเด็จพระปรเมนทรมหาวชิราวุธฯ พระมงกุฎเกล้าเจ้าอยู่หัว” เถลิงพระปรมาภิไธยใหม่เป็น “พระบาทสมเด็จพระรามาธิบดีศรีสินทรมหาวชิราวุธฯ พระมงกุฎเกล้าเจ้าอยู่หัว” (โดยคงสร้อยท้ายเดิมไว้) หรือ “พระบาทสมเด็จพระรามาธิบดีที่ 6” และทรงเปลี่ยนพระปรมาภิไธยย่อจาก “ว.ป.ร.” เป็น “ร.ร.6 ซึ่งเป็นตราประจำพระองค์อีกรูปแบบหนึ่งของพระบาทสมเด็จพระมงกุฎเกล้าเจ้าอยู่หัว |
|  | พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว | ตราพระปรมาภิไธยย่อ ป.ป.ร. (มหาประชาธิปก ปรมราชาธิราช) ภายใต้พระมหาพิชัยมงกุฎ |  ตราพระปรมาภิไธยย่อโดยเพิ่มอุณาโลม ใช้ในธงไชยเฉลิมพล  |
|  | พระบาทสมเด็จพระปรเมนทรมหาอานันทมหิดล พระอัฐมรามาธิบดินทร | ตราพระปรมาภิไธยย่อ อ.ป.ร. (มหาอานันทมหิดล ปรมราชาธิราช) มีอุณาโลมเลข ๘ ภายใต้พระมหาพิชัยมงกุฎเปล่งรัศมี โดยรูปอักษร "อ" เป็นสีแดง (หมายถึง สีประจำวันคล้ายวันพระบรมราชสมภพ วันอาทิตย์) "ป" สีเหลือง และ "ร" สีฟ้า |  |
|  | พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร | ตราพระปรมาภิไธยย่อ ภ.ป.ร. (มหาภูมิพลอดุลยเดช ปรมราชาธิราช) ภายใต้อุณาโลมและพระมหาพิชัยมงกุฎเปล่งรัศมี โดยรูปอักษร "ภ" เป็นสีเหลืองทอง (หมายถึง สีประจำวันคล้ายวันพระบรมราชสมภพ วันจันทร์) "ป" สีน้ำเงิน (หมายถึง สีประจำพระบรมราชอิสริยยศ พระมหากษัตริย์) และ "ร" สีขาว (หมายถึง สีประจำพระชนมวารตามคติมหาทักษา วันจันทร์) |  |
|  | พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว | ตราพระปรมาภิไธยย่อ ว.ป.ร. (มหาวชิราลงกรณ ปรมราชาธิราช) มีอุณาโลมเลข ๑๐ ภายใต้พระมหาพิชัยมงกุฎเปล่งรัศมี โดยรูปอักษร "ว" เป็นสีขาว (หมายถึง สีประจำพระชนมวารตามคติมหาทักษา วันจันทร์) "ป" สีเหลือง (หมายถึง สีประจำวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันจันทร์) และ "ร" สีฟ้า (หมายถึง สีประจำวันคล้ายวันพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันศุกร์) | ออกแบบโดย นายสุนทร วิไล ช่างศิลป์ประจำพระองค์ จากกรมศิลปากร ณ พระที่นั่งอัมพรสถาน พระราชวังดุสิต วันที่ 5 พฤศจิกายน พ.ศ. 2559 |